পশ্চিমা দেশগুলোর মতো এ দেশের মানুষের মধ্যেও বাড়ছে বাড়ি কিংবা বাড়ির বাইরে প্রাণি পোষার প্রবণতা। অনেকের কাছেই সবচেয়ে কাছের বন্ধুই তার নির্বাক পোষা প্রাণিটি। কিন্তু এদের স্বাস্থ্য সুরক্ষায় সরকারি পর্যায়ে ছিল না তেমন কোন ব্যবস্থা। সম্প্রতি ওদের চিকিৎসার লক্ষ্যে রাজধানীতে যাত্রা শুরু করেছে দেশের একমাত্র পোষা প্রাণির হাসপাতাল 'টিচিং এন্ড ট্রেনিং পেট হসপিটাল এন্ড রিসার্চ সেন্টার'। কর্তৃপক্ষ বলছে, ধীরে ধীরে হাসপাতলটিকে পূর্ণাঙ্গ আধুনিক রূপ দেয়ার পরিকল্পনা আছে তাদের। প্রতিষ্ঠানটি স্বল্পমূল্যে বেওয়ারিশ প্রাণিদেরও সেবা নিশ্চিত করবে, এমন প্রত্যাশা প্রাণিপ্রেমীদের।